Trump Tower (Chicago)

A Trump International Hotel and Tower felhőkarcoló kondó-szálloda az illinois-i Chicago belvárosában, a Near North Side közösségi területen. Az épületet, amelyet Donald Trumpról neveztek el, Adrian Smith, a Skidmore, Owings and Merrill építésze tervezte. A Bovis Lend Lease építette a 100 emeletes épületet, amely a tornyával együtt 1388 láb (423,2 m) magas, tetőmagassága pedig 1169 láb (356 m). A Chicago folyó fő ágának szomszédságában található, kilátással a folyón átívelő hidak sorozatán túlra, a Michigan-tó bejáratára. Az épület akkor vált ismertté, amikor a The Apprentice valóságshow első évadának győztese, Bill Rancic úgy döntött, hogy a torony építésének irányítását választja a Los Angeles-i agglomerációban található Rancho Palos Verdes-i Trump National Golf Course & Resort vezetése helyett. Trump 2001-ben bejelentette, hogy a felhőkarcoló a világ legmagasabb épülete lesz, de az ugyanebben az évben történt szeptember 11-i terrortámadások után az építészek visszavonták az épület terveit, és a tervezés többször is átalakításra került. Amikor 2009-ben elkészült, az Amerikai Egyesült Államok második legmagasabb épülete lett. Meghaladta a város John Hancock Center épületét, mint a világ legmagasabb lakóépülete (apartman vagy társasház), és rövid ideig megtartotta ezt a címet, amíg a Burdzs Kalifa elkészült. Az épület tervezése a földszinttől kezdve kiskereskedelmi területeket, parkolóházat, hotelt és társasházakat tartalmaz. A 339 szobás hotel 2008. január 30-án korlátozott szálláslehetőségekkel és szolgáltatásokkal nyitotta meg kapuit, majd április 28-án teljes körű szálláslehetőségekkel és szolgáltatásokkal. Az épületet 2008 végén, az építkezés 2009-ben fejezték be. 2024-ben, hat évig tartó pereskedés után, a Trump Tower hűtővíz-bevezető rendszerét illinois-i törvényeket sértő „közrendet sértő magatartásnak” minősítették, mivel az épület a Chicago folyóra néz, és ezzel veszélyezteti a folyó védelmét szolgáló állami környezetvédelmi törvényeket. Irodalom Beaver, Robyn, ed. (2007). The Architecture of Adrian Smith, SOM: Toward a Sustainable Future. Images Publishing Group Pty. Ltd. ISBN 978-1-86470-169-2. Hozzáférés: 2009. december 8. Gil, Fernando Cwilich, ed. (2008). BlackBook: Guide To Chicago 2009 Restaurants, Bars, Clubs, Hotels. Blackbook Media Corp. ISBN 978-1-932942-43-9. Fodor's (2009. november). Fodor's Chicago 2010. Fodor's. 217. o. ISBN 978-1-4000-0860-5. Trump Tower Chicago. Forbes Travel Guide: 2010 City Guide: Chicago. The Five Star Corporation. 2010. ISBN 978-1-936010-05-9. Time Out: Chicago. Time Out Guides Ltd. 2009. ISBN 978-1-84670-138-2. Gattuso, John, ed. (2008). Insight Guides: Chicago. Apa Publications Gmbh & Co. Verlag KG. ISBN 978-981-258-612-4. Keegan, E. (2005). Drama over Trump's Chicago Tower. Architectural Record, 193, 37. Rubin, S. (1984). Trump Tower. New Jersey: Lyle Stuart. Vaccaro, P.K. (2002). Modernist Vocabulary: Modernism Is Reemerging in What Some Consider a Return to the True Spirit of Chicago Design. Urban Land, 61, 114–115, 118–121. Jegyzetek További információk Hivatalos weboldal Trump International Hotel & Tower Chicago Official Real Estate Website Trump Organization Official Website Trump International Hotel & Tower on CTBUH Skyscraper Center Chicago Tribune story gallery archive at Chicago Tribune Trump Tower Floorplans Fordítás Ez a szócikk részben vagy egészben a Trump International Hotel and Tower (Chicago) című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.